BMTCs_2024_10_Budaörs_Budakeszi

BMTCs_2024_10_Budaörs_Budakeszi
Októberi túránk a Budaörsöt-Dömösel összekötő piros jelzés kezdőpontjától indul. Kisfaludy utcán hamar eljutunk a Kő-hegy kápolnájához vezető lépcsőkhöz. Felkapaszkodunk a kegyhelyhez. A hegyről Máriavölgyi utcára ereszkedünk le, ahol ismét találkozunk a pirossal. Füves, sziklás, meredek hegyoldalon sziklák közt kanyargó ösvény vezet az Odvas-hegyi barlanghoz. Innen kilátás nyílik Budaörsre, a Kő-hegyre, az Odvas-hegy keleti tömbjének felhagyott kőbányájára.
Natura 2000 területen Gubóvirág tanösvényen jutunk a hajdani Farkas-hegyi repülőtér nagy rétjére. Felkeressük a Vitorlázórepülő-emlékművet, az egykori repülőtér nyomait. Innen a Kiesvölgyi úton megkerüljük a Szekrényes-hegyet (fokozottan védett terület). Kies-völgybe érünk. Gyönyörű fenyvesben megyünk tovább, egy rövid emelkedő és elérjük a Sorrento csipkés sziklagerincét. A hangulatos fenyőligetből kimagasló dolomitsziklák igazi mediterrán hangulatot árasztanak. Innen a hegygerinc északi oldalában jutunk el a Budakeszihez tartozó Nagyszénászug szélső házai közelében vezetett úton az Angyalok Királynéja templomhoz. Camino Hungaro útvonalán leereszkedünk a Mária szurdokba, ahonnan a Z+ jelzés vezet minket Budakeszire, a Patak utcában várakozó autóbuszunkhoz.